Bácsalmás Város Önkormányzatának
                Képviselő-testülete 

K i v o n a t 

a Bácsalmás Város Önkormányzata Képviselő-testületének
2024. február 8-i soron kívüli nyílt ülésének jegyzőkönyvéből 

(Kihagyva a kihagyandókat.)

13/2024. (II. 8.) Bácsalmás v. öh.

Jegyzőkönyv-hitelesítők
kijelölése 	Határozat

Bácsalmás Város Önkormányzatának Képviselő-testülete Légrádi Mária és Nagy Gábor képviselőket jelöli ki jegyzőkönyv-hitelesítőknek.

K. m. f.

	Németh Balázs s.k.	Patocskai Ibolya s.k.
	polgármester	jegyző


	Légrádi Mária s.k.	Nagy Gábor s.k.
képviselők, jegyzőkönyv-hitelesítők


A kivonat hiteles.
Bácsalmás, 2024. február 8.



Zobokiné Bite Gyöngyi 
testületi adminisztrátor




Bácsalmás Város Önkormányzatának
                Képviselő-testülete 

K i v o n a t 

a Bácsalmás Város Önkormányzata Képviselő-testületének
2024. február 8-i soron kívüli nyílt ülésének jegyzőkönyvéből 

(Kihagyva a kihagyandókat.)

14/2024. (II. 8.) Bácsalmás v. öh.

Napirend megállapítása 	Határozat

I.	Bácsalmás Város Önkormányzatának Képviselő-testülete a 2024. február 8-i soron kívüli ülésén a következő napirendi pontokat tárgyalja meg:

1. RRF-1.1.2-21-2022-00089 kódszámú, „Új bölcsőde kialakítása Bácsalmáson” elnevezésű támogatott projekt megvalósításához szükséges, építőipari kivitelező kiválasztására irányuló közbeszerzési eljárás eredményének kihirdetése és elfogadása (1. sz. előterjesztés)
2. [bookmark: _Hlk120134751]RRF-1.1.2-21-2022-00089 kódszámú, „Új bölcsőde kialakítása Bácsalmáson” elnevezésű támogatott projekt megvalósításához szükséges műszaki ellenőri szolgáltatás elvégzésére szolgáltató vállalkozás kiválasztása, vállalkozási szerződés elfogadása (2. sz. előterjesztés)

II.	Jelen határozat normatív határozat.

A határozatról értesül:
- kivonattal:	1. Németh Balázs polgármester
		2. Patocskai Ibolya jegyző, általa az osztályvezetők

K. m. f.

	Németh Balázs s.k.	Patocskai Ibolya s.k.
	polgármester	jegyző


	Légrádi Mária s.k.	Nagy Gábor s.k.
képviselők, jegyzőkönyv-hitelesítők


A kivonat hiteles.
Bácsalmás, 2024. február 8.



Zobokiné Bite Gyöngyi 
testületi adminisztrátor


Bácsalmás Város Önkormányzatának
                Képviselő-testülete 
K i v o n a t 

a Bácsalmás Város Önkormányzata Képviselő-testületének
2024. február 8-i soron kívüli nyílt ülésének jegyzőkönyvéből 

(Kihagyva a kihagyandókat.)

15/2024. (II. 8.) Bácsalmás v. öh.

RRF-1.1.2-21-2022-00089 kódszámú, „Új bölcsőde 
kialakítása Bácsalmáson” elnevezésű támogatott 
projekt megvalósításához szükséges, építőipari 
kivitelező kiválasztására irányuló közbeszerzési 
eljárás eredményének kihirdetése és elfogadása 	Határozat

Bácsalmás Város Önkormányzatának Képviselő-testülete (a továbbiakban: Képviselő-testület a Kbt. 112. § (1) bekezdésének b) pontja szerinti, hirdetménnyel induló nyílt eljárásra irányadó szabályok szerint lefolytatott közbeszerzési eljárásában az alábbi döntést hozza: 

1. A Képviselő-testület a Bíráló Bizottság javaslatát elfogadja és a BAUSZER Építő, Kereskedelmi és Szolgáltató Kft. és a Bosko-Ház Kft. ajánlattevők ajánlatát érvényesnek nyilvánítja.

2. A Képviselő-testület a Bíráló Bizottság javaslatával egyezően a Modus Vivendi Építőipari Beruházó- és Kereskedelmi Kft. ajánlattevő ajánlatát a Kbt. 73. § (1) bekezdésének e) pontjára hivatkozással érvénytelennek nyilvánítja.

3. A Képviselő-testület a Bíráló Bizottság javaslatával egyezően az eljárást eredményessé nyilvánítja és nyertes ajánlattevőként legkedvezőbb ajánlatára tekintettel a BAUSZER Építő, Kereskedelmi és Szolgáltató Korlátolt Felelősségű Társaság (6782 Mórahalom, Röszkei út 46.) ajánlattevőt jelöli meg. Második helyezett ajánlatként a Bosko-Ház Kft. (6500 Baja, Szabadság utca 14.) kerül megjelölésre.
A Képviselő-testület kinyilvánítja, hogy a legjobb ár-érték arányt megjelenítő érvényes ajánlattevővel való szerződéskötéshez szükséges mértékű fedezet, nettó 383.184.812.- Ft összeg a projekt költségvetésében rendelkezésre áll, a projekt terhére kerül biztosításra.

4. A Képviselő-testület felhatalmazza Németh Balázs polgármestert a közbeszerzési eljárás lezárásához szükséges intézkedések végrehajtására.

Határidő: haladéktalanul
Felelős: Németh Balázs polgármester

Operatív felelős: dr. Párczen Zoltán igazgatási és jogi ügyintéző

A határozatról értesül:
- kivonattal:	1. Németh Balázs polgármester
		2. Patocskai Ibolya jegyző
		3. Horváth István Attila PBÜ osztályvezető
		4. dr. Párczen Zoltán igazgatási és jogi ügyintéző
		5. Száhl Imre projektmenedzser
		6. Horváth Erika projektmenedzser

K. m. f.

	Németh Balázs s.k.	Patocskai Ibolya s.k.
	polgármester	jegyző

	Légrádi Mária s.k.	Nagy Gábor s.k.
képviselők, jegyzőkönyv-hitelesítők


A kivonat hiteles.
Bácsalmás, 2024. február 8.       Zobokiné Bite Gyöngyi testületi adminisztrátor
Bácsalmás Város Önkormányzatának
                Képviselő-testülete 
K i v o n a t 

a Bácsalmás Város Önkormányzata Képviselő-testületének
2024. február 8-i soron kívüli nyílt ülésének jegyzőkönyvéből 

(Kihagyva a kihagyandókat.)

16/2024. (II. 8.) Bácsalmás v. öh.

RRF-1.1.2-21-2022-00089 kódszámú, „Új bölcsőde 
kialakítása Bácsalmáson” elnevezésű támogatott 
projekt megvalósításához szükséges műszaki 
ellenőri szolgáltatás elvégzésére szolgáltató 
vállalkozás kiválasztása, 
vállalkozási szerződés elfogadása 	Határozat

1. Bácsalmás Város Önkormányzatának Képviselő-testülete (a továbbiakban: Képviselő-testület) utólagosan jóváhagyja, hogy az RRF-1.1.2-21-2022-00089 kódszámú, „Új bölcsőde kialakítása Bácsalmáson” elnevezésű pályázati projekt keretében műszaki ellenőri szolgáltató beszerzésére az alábbi szervezetektől történt árajánlatkérés:

- 	Sándorfi Építész-Tervező Kft. (6500 Baja, Táncsics u. 10. B. ép.; adószám: 25783362-2-03; kapcsolattartó: Sándorfi Róbert)
- 	Ramonád Mérnöki Iroda, Építőipari Tervező Kivitelező és Szolgáltató Bt. (6500 Baja, Kölcsey F. u. 23/B. B. ép. 1. ajtó, adószám: 20517106-2-03; kapcsolattartó: Léderer Márton)
- 	DÉL-VÍZÉP Kft. (6723 Szeged, Római krt. 35. IV. em. 19.; adószám: 24901709-2-06; kapcsolattartó: Rókus Róbert)

2. A Képviselő-testület úgy dönt, hogy az RRF-1.1.2-21-2022-00089 kódszámú, „Új bölcsőde kialakítása Bácsalmáson” elnevezésű pályázati projekt megvalósításához szükséges műszaki ellenőri szolgáltatás elvégzésére – legjobb árajánlata alapján – a Ramonád Mérnöki Iroda, Építőipari Tervező Kivitelező és Szolgáltató Bt.-vel (6500 Baja, Kölcsey F. u. 23/B. B. ép. 1. ajtó) köt szerződést 4.000.000 Ft +ÁFA (27 %) = 5.080.000 Ft összegben. A kifizetés forrása a pályázat költségvetéséből biztosított.

3. A Képviselő-testület jóváhagyja az előterjesztés és a jelen határozat mellékletét képező, műszaki ellenőri szolgáltatás megvalósítására irányuló megbízási szerződés tervezetet, és felhatalmazza Németh Balázs polgármestert a szerződés aláírására.

Határidő: azonnal
Felelős: Németh Balázs polgármester

Operatív felelős: Száhl Imre projektmenedzser

A határozatról értesül:
- kivonattal:	1. Németh Balázs polgármester
		2. Patocskai Ibolya jegyző
		3. Horváth István Attila PBÜ osztályvezető
		4. Száhl Imre projektmenedzser

K. m. f.

	Németh Balázs s.k.	Patocskai Ibolya s.k.
	polgármester	jegyző

	Légrádi Mária s.k.	Nagy Gábor s.k.
képviselők, jegyzőkönyv-hitelesítők


A kivonat hiteles.
Bácsalmás, 2024. február 8.       
                                             Zobokiné Bite Gyöngyi testületi adminisztrátor

Melléklet a 16/2024. (II. 8.) Bácsalmás v. öh. jelölésű határozathoz

MEGBÍZÁSI SZERZŐDÉS
műszaki ellenőri szolgáltatói tevékenység elvégzésére


amely létrejött
egyrészről
Bácsalmás Város Önkormányzata (6430 Bácsalmás, Gr. Teleki József u. 4-8., adószám: 15724320-2-03, törzsszám: 724320, bankszámlaszám: 10025004-00339423-00000079, képviseli: Németh Balázs polgármester), mint megbízó (továbbiakban Megbízó),
másrészről 
Ramonád Mérnöki Iroda, Építőipari Tervező Kivitelező és Szolgáltató Bt. (6500 Baja, Kölcsey Ferenc utca 23/B B. épület 1.; cégjegyzékszám: 03-06-107737; adószám: 20517106-2-03; bankszámlaszáma: 51000015-10114465-00000000; képviseli: Léderer Márton üzletvezetésre jogosult tag, Építési műszaki ellenőri tevékenységet végző személy neve: Léderer Márton; Nyilvántartási száma, névjegyzéki jel: MMK-ME-É/I-03-5192; NÜJ szám: 680044136, mint megbízott (továbbiakban Megbízott)

(Megbízó és Megbízott a továbbiakban együtt: Felek) között az alulírott napon és helyen, az alábbi feltételekkel:

	
	Előzmények



Megbízó támogatást nyert az RRF-1.1.2-2021 kódszámú, „Bölcsődei nevelés fejlesztése” elnevezésű pályázati felhíváson az „Új bölcsőde kialakítása Bácsalmáson” elnevezésű és RRF-1.1.2-21-2022-00089 kódszámú pályázatával. A projekt keretében a Megbízó Bácsalmáson, a jelenleg rendezvénytérként funkcionáló (utóbbi években rendre kihasználatlan) Dózsa György utca felől megközelíthető terület egyik részében kíván új 56 férőhelyes bölcsődét kialakítani a 2371/1 helyrajzi számon a támogató szervezet által átadott BMTK2021-021 kódszámú mintaterv felhasználásával, adaptálásával, érvényes és eredményes közbeszerzési eljárás útján kiválasztott építőipari kivitelező megbízásával.
Az eredményes közbeszerzési eljárást követően az Önkormányzat a kivitelezési munkálatokat a lehető leghamarabb meg kívánja kezdeni annak érdekében, hogy a kivitelezésre rendelkezésre álló, tervezett időintervallum minél kisebb mértékben csökkenjen.
A projekt építőipari kivitelezése feszes ütemterven alapszik. A kivitelezés határidőben történő megvalósításához elengedhetetlen a kivitelezés teljes időtartama alatt a műszaki ellenőri szolgáltatás biztosítása. A műszaki ellenőr kiemelt feladata a kivitelezés tervszerű, hatósági előírásoknak megfelelő megvalósíttatása mellett a kivitelezés befejezési határidejének betartatása az építőipari kivitelezővel folyamatos jelenléttel, állandó rendelkezésre állással, a felmerülő problémák azonnali elhárításával és a megvalósításra vonatkozó ütemterv megalkotásával és betartatásával.
A műszaki ellenőri szolgáltató szervezet kiválasztására Megbízó beszerzési eljárást folytatott le, amelynek során Megbízott nyújtotta be a legkedvezőbb árajánlatot. Megbízó 2024. február 8.-án meghozott ………………. számú testületi határozatában döntött a műszaki ellenőri szolgáltatói feladatok végrehajtásával megbízott szolgáltatóról.
Jelen szerződés elválaszthatatlan részét képező Megbízó által 2024. január 17-én megküldött árajánlatkérés és Megbízott által 2024. január 23-án megküldött árajánlat alapján Megbízó az alábbi feladatok elvégzésével bízza meg Megbízottat:

	1.
	A szerződés tárgya



1.1. Jelen szerződés tárgya:

	1.1.1. Szerződés tárgya:
	Az épített környezet alakításáról és védelméről szóló 1997. évi LXXVIII. törvény (Étv.) 38/A. § (2) bekezdés, valamint az építőipari kivitelezési tevékenységről szóló 191/2009. (IX. 15.) Korm. rendelet (Kivitelezési kódex) 16. § (2)-(3) bekezdés szerinti építési műszaki ellenőri tevékenység végzése.

	1.1.2. Érintett ingatlan(ok)
	Bácsalmás belterület 2371/1 helyrajzi szám
a továbbiakban: Ingatlan vagy Építési munkaterület

	1.1.3. Építőipari kivitelezési tevékenység meghatározása:
	56 férőhelyes, jogerős építési engedéllyel rendelkező Bölcsőde kialakítása Bácsalmáson 
(a továbbiakban: Beruházás)

	1.1.4. A Beruházás várható kezdési és befejezési időpontja:
	Várható kezdés: 2024. március 1.
Várható befejezés: 2024. szeptember 30.

	1.1.5. Megbízási díj:
	4.000.000.-Ft + ÁFA (27%) = 5.080.000 Ft

	1.1.6. Időtartam:
	Az építési kivitelezési tevékenység befejezéséhez igazodó határozott időtartam

	1.1.7. A késedelmi kötbér:
	Napi 12.500.- forint

	1.1.8. Meghiúsulási kötbér:
	400.000.- forint



1.2. Jelen szerződés alapján – figyelemmel a Polgári Törvénykönyvről szóló 2013. évi V. törvény (Ptk.) 6:272. §-ára is – Megbízott az 1.1.1. pont szerinti tevékenység elvégzésére, Megbízó díj fizetésére köteles.

1.3. Műszaki ellenőr kijelenti, hogy jelen szerződés tárgyát képező építési műszaki ellenőri feladat elvégzésére megfelelő, érvényes jogosultsággal rendelkezik, valamint vele szemben az építésügyi és az építésüggyel összefüggő szakmagyakorlási tevékenységekről szóló 266/2013. (VII. 11.) Korm. rendelet (Szakmagyakorlási rendelet) 21. § (3)-(5) bekezdésében foglalt összeférhetetlenségi ok nem áll fenn.

1.4. Megbízó büntetőjogi felelőssége tudatában kijelenti, hogy az Ingatlanon a Beruházás megvalósítására polgári jogi jogosultsággal rendelkezik, továbbá jelen szerződés ellenértéke az RRF-1.1.2-21-2022-00089 kódszámú pályázati projekt költségvetésében rendelkezésére áll.

	2.
	Megbízott feladatai



2.1. Jelen szerződés alapján Megbízott az 1. számú mellékletben meghatározott feladatokat látja el.

2.2. Megbízott köteles az építési munkálatok befejezését követően haladéktalanul a teljes körű műszaki dokumentáció eredeti példányát (különösen, de nem kizárólag: lezárt építési napló, átadás-átvételi jegyzőkönyvek, műszaki ellenőri teljesítési nyilatkozatok, ellenjegyzett teljesítési igazolások, a projekt elszámolhatósága érdekében a Közreműködő Szervezet által előírt dokumentumok…) Megbízó rendelkezésére bocsátani.
 
2.3. Megbízott tájékoztatja Megbízót, hogy építési műszaki ellenőrzést kizárólag a jogosultsági körébe tartozó tevékenységek kapcsán láthat el, és jelen szerződés a tervezői művezetésre vonatkozó megbízást nem foglalja magában.

2.4. Megbízó tudomásul veszi, hogy Megbízott jogosult az 1.1.1. pont szerinti tevékenység ellátását – megfelelő jogosultsággal rendelkező – közreműködő útján végezni. Megbízott közreműködőjének személyéről és elérhetőségeiről köteles Megbízót a helyszíni tevékenység megkezdését megelőző 5. (munkanapig) írásban értesíteni.

	3.
	Megbízó adatszolgáltatási kötelezettsége



3.1.	Megbízó köteles Megbízott számára a műszaki ellenőri munka ellátáshoz szükséges minden adatot, tényt, információt, felvilágosítást, utasítást megadni. Megbízó köteles az 1. számú melléklet I. C. pontban felsorolt adatszolgáltatási kötelezettségeket teljesíteni, a szükséges nyilatkozatokat megtenni.

3.2.	Amennyiben Megbízó adatszolgáltatási kötelezettségét késedelmesen teljesíti, Megbízott köteles a késedelemről és annak következményeiről Megbízót tájékoztatni, és 8 (nyolc) napot meghaladó késedelem esetében Megbízott jogosult jelen szerződést azonnali hatállyal felmondani.

3.3. Megbízott nem köteles a Megbízó által átadott dokumentumok valóságtartalmának vizsgálatára, azonban, ha az adatszolgáltatás nyilvánvaló szakmai hibát, vagy egyéb okiratokkal, tényekkel, adatokkal kapcsolatosan ellentmondást tartalmaz, erről köteles a Megbízót tájékoztatni.

	4.
	Műszaki ellenőri tevékenység végzésének feltételei



4.1. Megbízó tudomásul veszi, hogy az építési műszaki ellenőri tevékenység végzésének feltételei:
a) Megbízónak nincs a Megbízottal szemben lejárt esedékességű tartozása;
b) döntés előkészítés, nyilatkozattétel esetében Megbízottnak – Felek ettől eltérő megállapodása hiányában – legalább 3 munkanapot kell biztosítani;
c) Megbízó és építőipari kivitelezőt közötti kivitelezési szerződés biztosítja, hogy építőipari kivitelező a vonatkozó munkarészek várható elvégzéséről legalább 3. munkanappal korábban az építési naplóban tájékoztatja Megbízottat;
d) Megbízó és építőipari kivitelező közötti kivitelezési szerződés biztosítja, hogy az Építési munkaterületre való bejutás biztosított a Megbízott által meghatározott módon;
e) kizárólag a helyszíni tevékenység végzése tekintetében a Megbízott elektronikus építési naplóba történő bejegyzés lehetőségének biztosítása.
f) Megbízó és Megbízott az építésügyi és az építésüggyel összefüggő szakmagyakorlási tevékenységekről szóló 266/2013. (VII. 11.) Korm. rendelet 21. § (2) b) pontjának megfelelően rögzítik, hogy a kivitelezés folyamán az építési naplóba való bejegyzés hetente, illetőleg a kivitelezés technológiai folyamata által indokolt gyakoriság szerint történik. Megbízott Megbízót a bejegyzésekről szóbeli formában tájékoztatja.

4.2. Megbízott kizárólagosan felelős azért, hogy az Építési munkaterületen betartja (illetve közreműködőjével betartatja) az Ingatlanra vonatkozó hatályos munka- és tűzvédelmi, rendészeti, környezetvédelmi, egészségvédelmi és egyéb előírásokat. Megbízott a saját részére szükséges munkavédelmi eszközöket köteles – külön díjazás nélkül – beszerezni, és ezek használata tekintetében a Fővállalkozó kivitelezővel megállapodni. 

4.3. Megbízott köteles haladéktalanul értesíteni Megbízót a helyszíni tevékenység végzésének akadályáról, és az akadály fennállásáig nem köteles megjelenni az Építési munkaterületen. 

	5.
	Megbízási díj teljesítésének módja, esedékessége, tartalma



5.1. A Megbízási díj a Megbízó által kiállított teljesítésigazolás alapján, a Megbízott által kiállított számla alapján, 15 napon belül esedékes. A díj teljesítésének módja: Megbízott jelen szerződésben feltüntetett bankszámlájára átutalással történő megfizetés.

5.2. Megbízott 2 db. számla kibocsátására jogosult az alábbiak szerint:
1. résszámla az építési munkálatok 50%-os készültségi szintjének elérésekor,
2. részszámla, mint végszámla 100%-os készültségi szintnél, a projekt zárásakor.

5.3. A Megbízási díj magában foglalja az 1.1.1. pont szerinti tevékenység teljeskörű ellátáshoz szükséges költségeket is – ideértve különösen az Építési munkaterületre történő utazás költségeit, a helyszíni tevékenység költségét, Megbízó által feltett kérdések megválaszolásának díját, igénybe vett közreműködő díját –, de nem tartalmazza
a) az esetleges hatósági eljárási díjakat, illetékeket,
b) szakértői díjakat (szakvélemények, ellenőrzések).

	6.
	Megbízói utasítások



6.1. Megbízott a jóhiszeműség és tisztesség követelményének megfelelően, Megbízóval kölcsönösen együttműködve, Megbízói érdekét és utasításait szem előtt tartva köteles eljárni.

6.2. A Megbízó által jóváhagyott Kivitelezési dokumentáció maga a Megbízó utasítása. Felek – a Ptk. 6:273. § (2) bekezdésében foglaltakra tekintettel – kikötik, hogy a Megbízott a Megbízó által jóváhagyott dokumentáción történő módosításra, valamint pótmunka végzésére kizárólag Megbízó előzetes írásbeli jóváhagyásával adhat utasítást.

6.3. Felek kikötik, hogy Megbízó érdekét feltétlenül megkövetelő körülmény különösen akkor áll fenn, ha az utasítás hiányában 
a) az eltakarásra (beépítésre) kerülő munkarészek átvételének hiányában a Beruházás legalább 15 napos időtartamot meghaladóan meghosszabbodna vagy
b) károk elhárítására nem kerülne sor.

6.4. Felek kikötik, hogy Megbízó – a Ptk. 6:273. § (2) bekezdésének alkalmazásában – előzetes értesítésére akkor nincs mód, ha Megbízó telefonon és e-mailben sem érhető el a kérdés felmerülésének napján 8 és 16 óra közötti időtartamban. Megbízott az adott utasítást – a közvetlen károk elhárításának kivételével – az előzetes értesítés elmaradása tényének közlését követő napon adhatja meg a fővállalkozó kivitelezőnek.

6.5. Megbízó köteles a Megbízott által feltett kérdésekre haladéktalanul, de – amennyiben a kérdés jellege ezt lehetővé teszi – legalább 5 (öt) munkanapon belül választ adni. Megbízott jogosult jelen szerződést azonnali hatállyal felmondani a teljeskörű megbízói válasz 15 (tizenöt) munkanapon túli elmulasztása esetében.

6.6. Megbízott Megbízó utasításainak megfelelően köteles eljárni. Megbízott olyan utasítást nem hajthat végre, amely jogszabály vagy hatósági határozat megsértésére vezetne, vagy veszélyeztetné mások személyét vagy vagyonát, vagy etikai szabályt sértene. Ilyen tartalmú Megbízói utasítás esetében a Megbízott 
a) köteles haladéktalanul írásban, illetve – az építési tevékenység megkezdését követően – az e-építési naplóba tett bejegyzéssel Megbízó figyelmét felhívni az utasítás lehetséges jogkövetkezményeire és az ez által okozott lehetséges kárra, valamint jogosult a Megbízotti tevékenységet felfüggeszteni;
b) jogosult azonnali hatállyal felmondani jelen szerződést, amennyiben a Megbízó a figyelemfelhívást követően is fenntartja az utasítást, vagy legkésőbb 5 (öt) munkanapon belül a szükséges intézkedéseket nem teszi meg.

6.7. Amennyiben Megbízó – a 6.6. pontban fel nem sorolt, de – célszerűtlen, szakszerűtlen, gazdaságtalan utasítást ad, Megbízott köteles Megbízót írásban figyelmeztetni a lehetséges következményekre, károkra, többletköltségekre. A pontos, jelen pont szerinti részleteket tartalmazó figyelmeztetés elmulasztásából eredő kárért a Megbízott felelősséggel tartozik. Önmagában a hibás utasítás tényének jelzése nem elegendő a figyelmeztetési kötelezettség teljesítéséhez.

	7.
	Szerződési biztosítékok



7.1. Ha valamelyik fél a jelen szerződésben meghatározott bármelyik határidőt elmulasztja, a másik fél – a késedelem jellegétől függően, jelen szerződés eltérő rendelkezése hiányában – a teljesítésre legfeljebb 5 (öt) munkanap póthatáridőt tűz ki.

7.2.	Késedelmi kötbér fizetésére köteles a Megbízott, ha olyan okból, amelyért felelős
a) a helyszíni ellenőrzés érdekében a Felek vagy az Ellenőrző Szervezet által kijelölt napon nem jelenik meg,
[bookmark: _Hlk82518611]b) jelen szerződésben megkövetelt cselekményt, nyilatkozatot Megbízó írásbeli ismételt felhívása ellenére, a kijelölt határidőben nem teszi meg, vagy a 2.2. pontban meghatározott dokumentációt Megbízó írásbeli ismételt felhívása ellenére nem, vagy nem teljes körűen bocsátja rendelkezésre.

7.3.	A késedelmi kötbér nem haladhatja meg a nettó Megbízási díj 10 %-ának megfelelő összeget. A kötbér a következő részszámla (végszámla) összegéből beszámítással is érvényesíthető. Kötbér teljesítése az Műszaki ellenőrt egyéb igények érvényesítése alól nem mentesíti.

7.4.	A késedelmi kötbér jelen szerződésben foglalt valamennyi kötelezettség vonatkozásában megállapítható. Megbízó a kötbért annak felmerülését vagy annak felismerését követő 5. munkanapon történő bejelentés esetében érvényesítheti a Megbízottal szemben. A bejelentés határidőben történő elmulasztása esetében a Műszaki ellenőr mentesül a kötbérfizetési kötelezettség alól.

7.5.	Megbízó meghiúsulási kötbért érvényesíthet akkor, ha a Megbízói felmondási jog gyakorlására a Műszaki ellenőr felróható magatartása vagy felróható mulasztása miatt került sor, vagy a Megbízott nem jogszerűen szünteti meg jelen szerződést. A meghiúsulási kötbér a még ki nem fizetett Megbízási díjba beszámítással is érvényesíthető.

	8.
	Súlyos szerződésszegés esetei



8.1.	Megbízott részéről súlyos szerződésszegésnek minősül különösen:
a) jog-, és szerződésszerűen adott Megbízói utasítás végre nem hajtása;
b) Megbízó jóváhagyáshoz vagy elfogadáshoz kötött bármilyen változás, változtatás egyoldalú eszközlése;
c) a helyszíni tevékenységet - a megbízói tájékoztatás ellenére - 3 munkanapot meghaladóan elmulasztja, vagy jelen szerződés hatálya alatt már a 3. esetben fordul elő a helyszíni tevékenység kijelölt időpontban történő elmulasztása;
d) Megbízottat törlik a névjegyzékből, vagy a műszaki ellenőri tevékenység végzéséhez szükséges valamelyik feltétel nem teljesül, vagy jogosultságát felfüggesztik;
e) a Szakmagyakorlási rendelet szerinti összeférhetetlenségi ok keletkezik.

8.2.	Megbízó részéről súlyos szerződésszegésnek minősül:
a) – amennyiben jogi személy – a Megbízó tulajdonosának személye megváltozik, végelszámolásáról döntött, illetve a Megbízóval szemben felszámolási eljárás, vagy csődeljárás indul, vagy egyéb okból fizetésképtelenné válik;
b) Megbízó az Ingatlant értékesíti, vagy az Ingatlanra végrehajtási jog bejegyzését kezdeményezték, vagy az Ingatlan tulajdonjoga tekintetében peres eljárás indul;
c) a fizetési kötelezettségének teljesítésével 30 (harminc) napot meghaladó késedelembe esik.

8.3. A 8.2. a) és b) pont szerinti körülmények csak abban az esetben minősülnek súlyos szerződésszegésnek, ha Megbízó ennek tényéről a Megbízottat haladéktalanul írásban nem értesíti, és az értesítéssel egyidejűleg a még fennmaradó teljesítéséhez kapcsolódó Megbízási díj összege ügyvédi letétbe történő teljesítését nem igazolja.

	9.
	Felmondás joga



9.1. Megbízó jogosult jelen szerződést bármikor, felmondási idő kikötése nélkül felmondani (rendes felmondás), és köteles a felmondás közlésével egyidejűleg Megbízott részére az általa már elvégzett tevékenység időarányos Megbízási díj megfizetésére.

9.2. Megbízó jogosult a Megbízott súlyos szerződésszegése vagy jelen szerződés felhatalmazása alapján azonnali hatállyal felmondani jelen szerződést (rendkívüli felmondás).

9.3. Megbízott jelen szerződést 30 (harminc) munkanapos felmondási idővel szüntetheti meg (rendes felmondás). A felmondási idő lejárta előtt kizárólag akkor szüntethető meg jelen szerződés, ha Megbízó – akár a Megbízott által javasolt személy megbízásával – gondoskodott új építési műszaki ellenőr megbízásáról. Megbízó a felmondási idő alatti tevékenység végzése alól felmentheti Megbízottat. Megbízott a felmondásig végzett, illetve a felmondási idő alatt is csak a ténylegesen elvégzett tevékenység alapján jogosult a Megbízási díj arányos részére.

9.4. Megbízott a Megbízó súlyos szerződésszegése vagy jelen szerződés felhatalmazása alapján azonnali hatállyal felmondhatja jelen szerződést (rendkívüli felmondás), azzal, hogy Megbízó köteles a Megbízottnak a felmondás kézhezvételéig elvégzett tevékenységének díját, valamint – Megbízónak felróható ok esetében – a meghiúsulási kötbér összegének megfelelő mértékű átalány kártérítést 8 napon belül teljesíteni a Műszaki ellenőr részére.

	10.
	Megbízott felelőssége



10.1. Megbízott felelőssége a tevékenysége során adott utasításainak műszaki tartalmának szakszerűségéért, valós állapotnak megfelelő tartalmáért áll fenn. Megbízott nem vállal felelősséget azon kivitelezési hibákért és azon Kivitelezési dokumentációtól eltérő kivitelezésért, amelyeket kellő gondosság mellett – jelen szerződésben foglalt helyszíni tevékenység végzésének ellátása ellenére – nem ismerhetett fel.

10.2. Megbízott hibás teljesítése miatt érvényesíthető jogok elévülésének kezdete a tevékenysége befejezésének napja, függetlenül attól, hogy a Beruházás műszaki átadás-átvételére a Megbízott közreműködése mellett kerül-e sor.

10.3.	Felek megállapodnak abban, hogy kölcsönösen kizárják a kártérítési kötelezettség köréből az elmaradt haszon jogcímén érvényesíthető követeléseket, amennyiben ezt a jogszabályok lehetővé teszik. Ezen kikötés nem vonatkozik a szándékosan, súlyos gondatlansággal vagy bűncselekménnyel okozott, továbbá az életet, testi épséget, egészséget megkárosító szerződésszegésért való felelősségre.

	11.
	Kapcsolattartás, nyilatkozatok



11.1.	Jelen szerződés teljesítésével, módosításával kapcsolatos nyilatkozatok megtételére kizárólag írásban kerülhet sor. A módosítás csak közös dokumentumban valósítható meg, így egyebek mellett az építési naplóban tett megjegyzés önmagában nem elegendő a joghatás kiváltására. Megbízott köteles az építési naplóban tett valamennyi megbízói utasítást vagy a Beruházás körülményeit érintő bejegyzéséről Megbízót egyidejűleg tájékoztatni.

11.2.	Felek közötti kommunikáció elsődleges módja az e-mailben történő nyilatkozattétel.

11.3.	Felek kikötik, hogy jogszabály vagy jelen szerződés által kikötött haladéktalan értesítési kötelezettség az esemény bekövetkezését követő munkanap 12 óráig történő értesítés alapján minősül szerződésszerűnek. Az értesítő köteles igazolni, hogy az értesítés határidőben megtörtént.

11.4.	Megbízott köteles a szóbeli egyeztetésről, konzultációról emlékeztetőt készíteni, amelyet 2 (kettő) munkanapon belül e-mailben megküld Megbízónak. Megbízó köteles az emlékeztető tartalmát a megküldését követő 3 (három) munkanapon belül ellenőrizni, és
a) amennyiben annak tartalma megfelelő, az emlékeztető tartalmát visszaigazolni Műszaki ellenőr részére;
b) amennyiben annak tartalma nem megfelelő, a szöveg pontosítását megküldeni Műszaki ellenőr részére.

11.6.	Megbízó köteles előzetesen írásban értesíteni Megbízottat arról, ha elérhetősége kizárt vagy korlátozott lesz. Amennyiben Megbízó az elérhetőségének kizártságáról szóló értesítést neki felróhatóan elmulasztotta, vagy az értesítés megtételében neki felróhatóan akadályozva van, Műszaki ellenőr választása szerint – de Megbízó felelősségére – jogosult a kérdést saját hatáskörben megválaszolni, a döntést meghozni, vagy tevékenységét felfüggeszteni.

	12.
	Záró rendelkezések



12.1. Megbízott a szerződés alapján birtokába jutott adatokat, információkat köteles bizalmasan kezelni, azokat a szerződéssel össze nem függő célra nem használhatja fel, harmadik személynek nem adhatja át. Megbízott a tevékenysége során tudomására jutott tényekről és adatokról csak a jogszabályban meghatározott szervet, illetve személyt tájékoztathatja. Megbízó kifejezetten hozzájárul – jogszabály ellentétes rendelkezése hiányában – a műszaki ellenőri tevékenység során feltárt tényeknek és adatoknak tudományos és oktatási célra – a személyiségi jogok sérelme nélkül – történő felhasználásához.

12.2.	Az alábbi melléklet jelen szerződés elválaszthatatlan részét képezik:
1. sz. melléklet: Építési műszaki ellenőr feladatai

Szerződő felek a jelen szerződést elolvasták, megértették és közösen értelmezték, megállapodtak annak feltételeiben, majd jóváhagyólag személyesen, illetve arra meghatalmazott képviselőjük által aláírták. Jelen szerződés 4 (négy) eredeti példányban készült, amelyből 2-2 (kettő-kettő) példányt a Felek átvettek.

Bácsalmás, 2024. február …..




	_________________
Bácsalmás Város Önkormányzata
Németh Balázs polgármester
Megbízó
	_________________
RAMONÁD Bt.
Léderer Márton üzletvezetésre jogosult tag
Megbízott

1. számú melléklet

Építési műszaki ellenőr feladatai

[Ennek a részleteit szakmai szempontok alapján kell megadni]

	
	A.
Jogszabály által meghatározott feladat
	B.
Felek megállapodása az adott feladat kapcsán
	C.
Feladat ellátásához szükséges dokumentáció, irat, nyilatkozat
[Mi szükséges a feladat elvégzéséhez]

	
I. Beruházás valamennyi stádiumában


	1.
	Hiba, hiányosság megállapítása [191/2009. (IX. 15.) Korm. rend. 16. § (5) bek.].
	Az értesítésnek tartalmaznia kell a) hiba kialakulásának okát, b) a hiba feltételezett felelősének megnevezését, c) a hatását a Beruházásra, d) a kijavítás lehetséges módját, határidejét, költségét, e) a kijavítás hiányában felmerülő következményeket.
	

	2.
	A terv és a szerződés szerinti teljesítést befolyásoló minden körülményről a Megbízó haladéktalan értesítése [191/2009. (IX. 15.) Korm. rend. 16. § (5) bek.]
	Az értesítésnek tartalmaznia kell a) a körülmény kialakulásának okát, b) a hatását a Beruházásra, c) a körülmény megszüntetésének lehetséges módját, d) a körülmény megszüntetésének hiányában felmerülő következményeket.
	

	3.
	Elősegíti és ellenőrzi a vonatkozó jogszabályok, hatósági előírások, szabványok, szerződések betartását [191/2009. (IX. 15.) Korm. rend. 16. § (2) bek.]
	Megbízó köteles eleget tenni az Étv. és egyéb vonatkozó jogszabályok által előírt valamennyi bejelentési kötelezettségének, ezek teljesítésében Műszaki ellenőr köteles együttműködni, és a szükséges adatokat Megbízó részére rendelkezésre bocsátani.

Műszaki ellenőr ezen feladatkörben egyebek mellett köteles megvizsgálni, hogy a Beruházás az Étv. 33/A. §-a alapján egyszerű bejelentéssel létesíthető, vagy építési engedélyhez kötött, vagy a megvalósításához egyéb jogszabályi feltételt szükséges-e teljesíteni.
	Megbízó által kötött szerződések másolatban történő megküldése vagy átadása, az aláírásukat követő 3 (három) munkanapon belül.

Megbízó köteles – amennyiben létezik – a tevékenységére vonatkozóan előírt minőségirányítási szabályokat Megbízott részére legkésőbb a tevékenységének megkezdésekor átadni.
Megbízó köteles legkésőbb az első helyszíni tevékenység megkezdéséig Megbízott részére átadni – amennyiben létezik – az Ingatlanra vonatkozó munka- és tűzvédelmi, rendészeti, környezetvédelmi, egészségvédelmi és egyéb előírásokat.

	4.
	Műszaki kérdésekben az építtető döntéseinek előkészítése [191/2009. (IX. 15.) Korm. rend. 16. § (3) bek. l) pont]
	
	Felek eltérő megállapodása hiányában Megbízó köteles a döntés előkészítéséhez szükséges valamennyi adat, dokumentáció megküldésére a Műszaki ellenőr részére.

	5.
	Műszaki kérdésekben javaslattétel (pl. szakértő bevonására) [191/2009. (IX. 15.) Korm. rend. 16. § (3) bek. m) pont].
	Műszaki ellenőr kizárólag károk elkerülése érdekében, vagy a Beruházás szereplői közötti vita esetében köteles javaslatokat tenni.
	

	
II. Építési tevékenység megkezdésével kapcsolatos tevékenység


	1.
	Az építőipari kivitelezési tevékenység megkezdéséhez szükséges jogszabályban előírt dokumentumok (tervek) meglétének ellenőrzése [1997. évi LXXVIII. tv. 43. § (1) bek. f) pont]
	
	

	2.
	Az elektronikus építési napló vezetése esetén az építési napló készenlétbe helyezés ellenőrzése [1997. évi LXXVIII. tv. 43. § (1) bek. f) pont]
	
	

	3.
	Építési munkaterület átadása [1997. évi LXXVIII. tv. 43. § (1) bek. g) pont]
	Felek eltérő megállapodásának hiányában az Építési munkaterületet Megbízott is átadhatja a Fővállalkozó kivitelezőnek, de a Megbízott ebben az esetben köteles ellenőrizni, hogy csak a jogszabályoknak megfelelő módon átadott Építési munkaterületen történjen meg az építési tevékenység.
	

	4.
	Annak ellenőrzése, hogy az általános építmények körében, ha az építtető nem az építési tevékenységgel érintett telek, építmény vagy építményrész tulajdonosa, az építési munkaterület fővállalkozó kivitelező részére történő átadását a telek, építmény, építményrész tulajdonosának külön nyilatkozatban kell tudomásul vennie és azt az építési naplóhoz csatolnia [191/2009. (IX. 15.) Korm. rend. 5. § (5a) bek.].
	Felek tudomásul veszik, hogy a tulajdonosi nyilatkozat (amelyet valamennyi tulajdonos aláírt) hiányában az Építési munkaterület nem adható át a fővállalkozó kivitelező részére, az építési napló nem nyitható meg és a kivitelezés nem kezdhető meg.
	Tulajdonosi nyilatkozat átadása.

	5.
	Építmény kitűzés helyességének ellenőrzése [191/2009. (IX. 15.) Korm. rend. 16. § (3) bek. c) pont]
	Megbízó tudomásul veszi, hogy geodéta közreműködése mellett javasolt a kitűzés lefolytatása, geodéta közreműködésének hiányában a kitűzés helyességéért Megbízott felelősséget nem vállal.
	Megbízó köteles Megbízottat értesíteni a kitűzés időpontjáról.

	6.
	Szükség esetén a talajmechanikai, környezetvédelmi és egyéb felmérések, vizsgálatok megtörténtének ellenőrzése [191/2009. (IX. 15.) Korm. rend. 16. § (3) bek. c) pont],
	Megbízott kizárólag olyan felmérések, vizsgálatok megvalósulásának tényét, eredményét ellenőrizheti, amelyek szükségességét a Kivitelezési dokumentáció rögzítette. 
	

	
III. Az építési tevékenység folytatásával kapcsolatos feladatok


	1.
	Hatósági eljárásban záradékolt építészeti-műszaki dokumentációban, valamint a kivitelezési dokumentációban foglaltak betartatásának ellenőrzése [1997. évi LXXVIII. tv. 43. § (1) bek. e) pont]
	
	

	2.
	Az építőipari kivitelezési tevékenység, az építési-szerelési munka szakszerűségének ellenőrzése a jogerős építési (létesítési) engedély és a hozzá tartozó jóváhagyott építészeti-műszaki dokumentáció, valamint a kivitelezési dokumentáció alapján [1997. évi LXXVIII. tv. 43. § (1) bek. h) pont; 191/2009. (IX. 15.) Korm. rend. 16. § (3) bek. b) pont]
	
	

	3.
	Az építőipari kivitelezési tevékenység végzésének ideje alatt az elektronikus építési naplót a Megbízó megbízása alapján a Műszaki ellenőr a feladatainak ellátása érdekében folyamatosan ellenőrzi, és abban észrevételeit, megállapításait rögzíti [191/2009. (IX. 15.) Korm. rend. 24/A. § (2) bek. a) pont]. Az építési napló(k) ellenőrzése, a bejegyzések és egyéb jegyzőkönyvek ellenjegyzése, észrevételezése [191/2009. (IX. 15.) Korm. rend. 16. § (3) bek. d) pont]
	Műszaki ellenőr köteles az elektronikus építési naplót folyamatosan – a helyszíni tevékenységek közötti időtartamban is, legalább 3 (három) munkanaponként – ellenőrizni, és Megbízói vagy Megbízotti döntést igénylő bejegyzésről Megbízót tájékoztatni, valamint a bejegyzés kapcsán eljárni.
	

	4.
	Hibák, hiányosságok, eltérések feltüntetése az építési naplóban [191/2009. (IX. 15.) Korm. rend. 16. § (3) bek. e) pont]
	
	

	5.
	Az építési műszaki ellenőri feladatok elvégzésének dokumentálása az építési naplóban [191/2009. (IX. 15.) Korm. rend. 16. § (3) bek. k) pont]
	Műszaki ellenőr köteles minden egyes helyszíni tevékenységéről az építési naplóban bejegyzést tenni.
	

	6.
	Műszaki, illetve gazdasági szükségességből indokolt tervváltoztatásokkal kapcsolatos javaslatok megtétele az építtető részére [191/2009. (IX. 15.) Korm. rend. 16. § (3) bek. f) pont]
	Mivel a Megbízó utasításának tekinthető a Kivitelezési dokumentáció, ezért Műszaki ellenőr felelősséggel nem tartozik akkor, ha létezik egyéb műszaki megoldás, vagy alacsonyabb költséggel járó technológia.
	

	7.
	Az eltakarásra kerülő szerkezetek ellenőrzésének elvégzése, a műszakilag indokolt további vizsgálatok meghatározása [191/2009. (IX. 15.) Korm. rend. 16. § (3) bek. g) pont].

	Műszaki ellenőr köteles az Építési munkaterület átadásával egyidejűleg, de legkésőbb az azt követő 8 (nyolc) munkanapon belül a Fővállalkozó kivitelezőt tájékoztatni azon eltakarásra kerülő szerkezetekről, amelyek tekintetében az eltakarást megelőzően kíván ellenőrzést tartani.
	

	8.
	Egyes építményfajták műszaki teljesítmény-jellemzőinek ellenőrzése, a technológiával összefüggő biztonsági előírások betartásának ellenőrzése [191/2009. (IX. 15.) Korm. rend. 16. § (3) bek. i) pont],
	
	

	9.
	Több fővállalkozó kivitelező esetében a felelős műszaki vezetők tevékenységének összehangolása [191/2009. (IX. 15.) Korm. rend. 16. § (4) bek.].
	
	

	
IV. Teljesítésigazolással kapcsolatos feladata


	1.
	Pénzügyi elszámolások, felmérések ellenőrzése [191/2009. (IX. 15.) Korm. rend. 16. § (3) bek. n) pont]
	Műszaki ellenőr kizárólag olyan pénzügyi elszámolások, felmérések ellenőrzésére köteles, amelyekre Megbízótól írásbeli utasítást kapott.
	Az írásbeli utasítással egyidejűleg a pénzügyi elszámolás, felmérés megküldése, azzal, hogy Megbízó is köteles a saját álláspontjáról tájékoztatni Megbízottat.

	2.
	A szerződésben meghatározott vállalkozói díj és a számlázható összegre tett javaslat eltérése esetén az eltérés indoklása [191/2009. (IX. 15.) Korm. rend. 16. § (3) bek. q) pont].
	Eltérés esetén a fizetendő vállalkozói díj meghatározása Megbízó kizárólagos jogosultsága.
	

	3.
	Fővállalkozó kivitelező által megküldött teljesítésről szóló értesítés kézhezvételétől – ha szerződés vagy jogszabály átadás-átvételi eljárást határoz meg, ennek lezárásától – számított, szerződésben meghatározott, de legfeljebb tizenöt munkanapon belül a teljesítésigazolás
a) kiállítása és átadása vagy megküldése a fővállalkozó részére,
b) rögzítése az elektronikus építési naplóban [191/2009. (IX. 15.) Korm. rend. 16. § (3) bek. o) pont],
	
	

	
V. Építési termékkel kapcsolatos feladat


	1.
	Annak ellenőrzése, hogy az építménybe csak a tervező által a Kivitelezési dokumentációban meghatározott, legalább az elvárt műszaki teljesítményű építési termék kerüljön beépítésre, és a szakszerű beépítés ellenőrzése [191/2009. (IX. 15.) Korm. rend. 13. § (3) bek. p) pont]
	
	

	2.
	A tervező által a kivitelezési dokumentációban megjelölt építési termék helyett a megadottal azonos vagy annál jobb teljesítményértékű helyettesítő építési termék felelős műszaki vezető által történő kiválasztásának ellenőrzése (a tervező jóváhagyásával és a Megbízó egyetértésével történhet a helyettesítés) [191/2009. (IX. 15.) Korm. rend. 13. § (3) bek. o) pont; 191/2009. (IX. 15.) Korm. rend. 16. § (3) bek. s) pont]
	Megbízott kizárólag észrevételt tehet és ellenőrizhet, döntési joga nincs.
	

	3.
	A beépített építési termékek teljesítmény nyilatkozatai meglétének ellenőrzése (ideértve a természetes építőanyagok és a bontott építési termékek felhasználását is) [191/2009. (IX. 15.) Korm. rend. 16. § (3) bek. j) pont, 13. § (4) bek.]
	
	

	
VI. Építési tevékenység befejezésével kapcsolatos feladatok


	1.
	Az átadás-átvételi eljárásban való részvétel [191/2009. (IX. 15.) Korm. rend. 16. § (3) bek. h) pont].
	
	

	2.
	Több fővállalkozó kivitelező esetében gondoskodik arról, hogy az elvégzett építési-szerelési munkák (részmunkák) vonatkozásában az egyes fővállalkozó kivitelezők felelős műszaki vezetői által tett nyilatkozatok - az építési napló részeként - a használatbavételi engedély iránti kérelem benyújtásakor az építtető és az építésügyi hatóság rendelkezésére álljanak [191/2009. (IX. 15.) Korm. rend. 16. § (4) bek.]
	
	



